CELEX: 32021D0908
Language: da
Date: 2021-06-04 00:00:00
Title: Rådets afgørelse (FUSP) 2021/908 af 4. juni 2021 om ændring af afgørelse 2012/642/FUSP om restriktive foranstaltninger på baggrund af situationen i Hviderusland

4.6.2021   
               
               
                  DA
               
               
                  Den Europæiske Unions Tidende
               
               
                  LI 197/3
               
            
         RÅDETS AFGØRELSE (FUSP) 2021/908
         af 4. juni 2021
         om ændring af afgørelse 2012/642/FUSP om restriktive foranstaltninger på baggrund af situationen i Hviderusland
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 15. oktober 2012 afgørelse 2012/642/FUSP (1), der vedrører restriktive foranstaltninger over for Belarus (Hviderusland).
                  
               
                     (2)
                  
                  
                     Den 24. og 25. maj 2021 vedtog Det Europæiske Råd konklusioner, hvori det på det kraftigste fordømte tvangslandingen af et Ryanairfly i Minsk, Belarus, den 23. maj 2021, der bragte luftfartssikkerheden i fare, og de belarusiske myndigheders tilbageholdelse af journalist Raman Pratasevitj og Sofija Sapega. Det opfordrede Rådet til at vedtage de nødvendige foranstaltninger til at forbyde belarusiske flyselskabers overflyvning af Unionens luftrum og forhindre adgang til Unionens lufthavne for flyvninger, der udføres af sådanne flyselskaber.
                  
               
                     (3)
                  
                  
                     I betragtning af denne hændelses alvor har Rådet fastslået, at medlemsstaterne bør forpligtes til at nægte ethvert luftfartøj, der drives af belarusiske luftfartsselskaber, herunder som sælgende luftfartsselskab, tilladelse til at lande på, lette fra eller overflyve deres område.
                  
               
                     (4)
                  
                  
                     Der er behov for yderligere handling fra Unionens side for at gennemføre denne foranstaltning.
                  
               
                     (5)
                  
                  
                     Afgørelse 2012/642/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse 2012/642/FUSP indsættes følgende artikel:
            
               
                  »Artikel 2a
                  
                     1.   Medlemsstaterne nægter i overensstemmelse med deres nationale regler og ret samt folkeretten, navnlig relevante internationale aftaler om civil luftfart, ethvert luftfartøj, der drives af belarusiske (hviderussiske) luftfartsselskaber, herunder som sælgende luftfartsselskab, tilladelse til at lande på, lette fra eller overflyve deres område.
                  
                  
                     2.   Stk. 1 finder ikke anvendelse i tilfælde af en nødlanding eller overflyvning i nødstilfælde.
                  
                  
                     3.   Stk. 1 finder ikke anvendelse, hvis den eller de berørte medlemsstater fastslår, at en landing, letning eller overflyvning er nødvendig til humanitære formål eller andre formål, der er forenelige med målene i denne afgørelse. I så fald underretter den eller de berørte medlemsstater de øvrige medlemsstater og Kommissionen herom.«
                  
               
            
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 4. juni 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets afgørelse 2012/642/FUSP af 15. oktober 2012 om restriktive foranstaltninger på baggrund af situationen i Hviderusland (EUT L 285 af 17.10.2012, s. 1).